CELEX: 22004D0067
Language: da
Date: 2004-04-26 00:00:00
Title: Afgørelse truffet af Det Blandede EØS-udvalg nr. 67/2004 af 26. april 2004 om ændring af protokol 31 til EØS-aftalen om samarbejde på særlige områder ud over de fire friheder

26.8.2004   
            
            
               DA
            
            
               Den Europæiske Unions Tidende
            
            
               L 277/185
            
         
      AFGØRELSE TRUFFET AF DET BLANDEDE EØS-UDVALG
   
   
      Nr. 67/2004
   af 26. april 2004
   om ændring af protokol 31 til EØS-aftalen om samarbejde på særlige områder ud over de fire friheder
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde som ændret ved protokollen om tilpasning af aftalen om Det Europæiske Økonomiske Samarbejdsområde, i det følgende benævnt »aftalen«, særlig artikel 86 og 98, og
   ud fra følgende betragtninger:
   
               (1)
            
            
               Protokol 31 til aftalen blev ændret ved afgørelse nr. 96/2003 truffet af Det Blandede EØS-udvalg den 11. juli 2003 (1).
            
         
               (2)
            
            
               Det er hensigtsmæssigt at udvide de kontraherende parters samarbejde til at omfatte Europa-Parlamentets og Rådets afgørelse nr. 2318/2003/EF af 5. december 2003 om vedtagelse af et flerårigt program (2004-2006) for effektiv integrering af informations- og kommunikationsteknologi (ikt) i uddannelses- og erhvervsuddannelsessystemerne i Europa (eLearning-programmet) (2).
            
         
               (3)
            
            
               Protokol 31 til aftalen bør derfor ændres med henblik på at muliggøre et sådant udvidet samarbejde med virkning fra den 1. januar 2004 —
            
         TRUFFET FØLGENDE AFGØRELSE:
   Artikel 1
   Artikel 4 i protokol 31 til aftalen ændres således:
   
               1)
            
            
               Følgende afsnit indsættes efter afsnit 2h:
               
                           »2i.
                        
                        
                           EFTA-staterne skal med virkning fra den 1. januar 2004 deltage i følgende program:
                           
                                       —
                                    
                                    
                                       
                                          32003 D 2318: Europa-Parlamentets og Rådets afgørelse nr. 2318/2003/EF af 5. december 2003 om vedtagelse af et flerårigt program (2004-2006) for effektiv integrering af informations- og kommunikationsteknologi (ikt) i uddannelses- og erhvervsuddannelsessystemerne i Europa (eLearning-programmet) (EUT L 345 af 31.12.2003, s. 9).«
                                    
                                 
                     
         
               2)
            
            
               Teksten i afsnit 3 erstattes af følgende:
               »EFTA-staterne bidrager finansielt til de programmer og aktioner, der henvises til i afsnit 1, 2, 2a, 2b, 2c, 2d, 2e, 2f, 2g, 2h og 2i i overensstemmelse med artikel 82, stk. 1, litra a).«
            
         Artikel 2
   Denne afgørelse træder i kraft dagen efter den sidste meddelelse til Det Blandede EØS-udvalg, jf. aftalens artikel 103, stk. 1 (3).
   Den anvendes fra den 1. januar 2004.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 26. april 2004.
      
         
            På vegne af Det Blandede EØS-udvalg
         
         P. WESTERLUND
         
         
            Formand
         
      
   
   
      (1)  EUT L 272 af 23.10.2003, s. 34.
   
      (2)  EUT L 345 af 31.12.2003, s. 9.
   
      (3)  Ingen forfatningsmæssige krav angivet.